**УТВЪРДИЛ:**

**РЕКТОР НА ТУ – ГАБРОВО**

**Проф. д-р инж. Илия Железаров**

**У С Л О В И Я**

**за провеждане на търг с тайно наддаване** за отдаване под наем на площ от 1 кв. м. за поставяне на технически съоръжения, находяща се в Учебен корпус № 1 с административен адрес гр. Габрово, ул. Д-р Илиев - Детския № 3, част от покривно пространство на недвижим имот - публична държавна собственост, управляван от Технически университет - Габрово, с идентификатор 14218.514.5.1. по КККР на гр. Габрово.

**І. ПРЕДМЕТ И УСЛОВИЯ ЗА ПРОВЕЖДАНЕ НА ТЪРГА**

Технически университет – Габрово отдава под наем по реда на чл. 51-54 от ППЗДС на площ от 1 кв. м. за поставяне на технически съоръжения, находяща се в Учебен корпус № 1 с административен адрес гр. Габрово, ул. Д-р Илиев - Детския № 3, част от покривно пространство на недвижим имот - публична държавна собственост, управляван от Технически университет - Габрово, с идентификатор 14218.514.5.1. по КККР на гр. Габрово.

**Търгът ще се проведе на 29.09.2023 г. от 10.00 часа в Заседателната зала на сграда „Ректорат” на ТУ – Габрово.**

Със заповедта са регламентирани тръжните условия, пълното описание на обекта, изискванията към участниците, началната цена, както и размерът на депозита.

Обявата с условията на търга, определени с тази заповед, да се публикуват във вестник „24 часа”, вестник „Труд” и вестник „100 вести“, най-малко 30 дни преди крайния срок за подаване на заявленията за участие.

Оглед може да се извършва в периода до 28.09.2023 г. от 09.00 - 12.00 ч. и от 13.00 -16.00 ч.

Търгът с тайно наддаване се провежда, като участниците подават заедно със заявлението за участие и писмено ценово предложение.

Търгът с тайно наддаване може да се проведе, в случай, че поне един участник е подал заявление за участие, отговарящо на нормативните и тръжните условия за провеждане на търга.

**Тръжните документи се подават в Деловодството на Технически университет – Габрово най-късно до 17:00 часа на 28.09.2023 г.**

**1. Вид на търга** – търг с тайно наддаване.

Търгът се провежда по реда на Глава пета от Правилника за прилагане на Закона за държавната собственост (ППЗДС) и приключва със заповед на Ректора, с която се определя лицето, спечелило търга, и наемната цена. Въз основа на тази заповед с лицето се сключва договор за наем, с който се определят редът за предаване и приемане, правата и задълженията на страните, наемната цена, срокът, отговорността при неизпълнение, поддържането и други условия.

Договорът за наем се прекратява на основанията и по реда на Закона за задълженията и договорите и при условията предвидени в договора.

**2. Срок за отдаване под наем** - 2 /две/ години от подписване на договора за наем.

**3.** **Началната тръжна цена** е в размер на 41.38 /четиридесет/ лева без включен ДДС.

**4.** **Ограничения към наетата площ**:

**4.1.** предоставяната под наем площ може да се използва само по предназначение.

**4.2.** предоставяната под наем площ не може да се пренаема.

**4.3.** предоставяната под наем площ не може да се ползва съвместно по договор с трети лица.

**ІІ. ОПИСАНИЕ НА ОБЕКТА**

Недвижимият имот, в който се намира отдаваната под наем площ от 1 кв. м., е актуван с АДС № 2430/12.04.2016 г., с административен адрес гр. Габрово, ул. Д-р Илиев - Детския № 3, идентификатор 14218.514.5.1. по КККР на гр. Габрово.

**ІІІ. ИЗИСКВАНИЯ КЪМ УЧАСТНИЦИТЕ**

**1.**  Участникът в търга за отдаване под наем може да бъде всяко физическо или юридическо лице, регистрирано като търговец по смисъла на Търговския закон или чуждестранно лице, регистрирано по националното законодателство на държавата, в която е установен участникът.

**2**.Участниците са задължени да приемат напълно всички тръжни условия за провеждане на търга, както и условията, посочени в тази документация, съставена при спазване изискванията на ЗДС, ППЗДС и вътрешните нормативни актове. Поставянето на различни от тези условия не ангажира по никакъв начин Наемодателя.

**3. Участникът или упълномощен от него представител подава заявлението за участие в запечатан непрозрачен плик лично или по пощата, като върху плика посочва обекта, за който се кандидатства, адрес за кореспонденция, телефон и по възможност - факс и електронен адрес.**

**4.** Предлаганата цена се представя в отделен запечатан непрозрачен плик с надпис "Предлагана цена", поставен в плика със заявлението за участие и останалите изискуеми документи.

**5.** При приемане на заявлението за участие върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

**6.** Не се приемат и се връщат незабавно заявления за участие, които са представени след изтичането на крайния срок или са в незапечатан, прозрачен или в скъсан плик. Тези обстоятелства се отбелязват в съответния входящ регистър.

**7.** Специални изисквания към участниците, доказателства за изпълнението на които следва да бъдат представени със заявлението за участие:

- Участникът в търга за отдаване под наем може да бъде всяко физическо или юридическо лице, регистрирано като търговец по смисъла на Търговския закон или чуждестранно лице, регистрирано по националното законодателство на държавата, в която е установен участникът, което отговаря на условията на търга и притежава лиценз за далекосъобщителни услуги.

- Участникът да няма задължения към Технически университет - Габрово към момента на подаване на документите за участие.

**8. Други тръжни условия:**

- при необходимост от дооборудване на наетата площ, съобразно ползването й по предназначение, наемателят поема задължението да оборудва обекта за своя сметка след съгласуване с наемодателя;

- наемателят извършва за своя сметка всички действия по изваждане на необходимите разрешения /когато са необходими/ за функциониране на наетата площ по предназначение, като при необходимост получава съдействие от наемодателя;

- наемателят носи отговорност за съобразяване на дейността с действащото българско законодателство;

- наемателят трябва да обезщети всяка доказана претенция на трето лице за вреди, настъпили от дейността му в наетата част от имот, заплатена от наемодателя;

- в случай, че на наемодателя бъде наложена санкция във връзка с дейността на наемателя, наемателят трябва да заплати същата или когато санкцията е заплатена от наемодателя, да възстанови размера на същата.

- наемателят е длъжен да освободи наетата площ /след изтичане на срока на договора за наем или прекратяването му/ и да я предаде на наемодателя в същото състояние, в което е била приета. За приемането и предаването на площта в началото и в края на договора се съставя двустранен протокол, в който се описва състоянието му.

**9.** Участниците в търга представят заедно със заявлението за участие:

- пълномощно (когато документите се подават от пълномощник);

- декларация за липса на задължения към ТУ – Габрово (свободен текст);

- декларация - приложение № 1;

- документ за внесен депозит;

- технически характеристики на съоръженията, които ще се поставят.

**10.** За спечелил търга се обявява участникът предложил най – висока месечна наемна цена. В случай, че двама или повече участници са предложили еднаква най-висока цена, председателят на комисията обявява резултата, вписва го в протокола и определя срок за провеждането на явен търг между тези участници.

**10.1.** Председателят на комисията уведомява писмено или по факс участниците, предложили най – висока цена, за деня и часа за провеждането на явния търг по т.10.

**10.2.** Явният търг по т.10 се провежда по реда на чл. 47 – 50 от ППЗДС, като наддаването започва от предложената най – висока цена със стъпка на наддаване 10 на сто от тази цена.

**10.3.** За резултатите от проведения явен търг по т. 10, комисията съставя протокол.

**11.** Участниците в търга или техни упълномощени представители могат да присъстват при отваряне и разглеждане на ценовите предложения от комисията.

**12.** Всички документи, представени от участника, трябва да са в оригинал или заверени ксерокопия от участника с гриф ”вярно с оригинала”, подпис и печат. Лицата, които присъстват при отваряне на офертите, ако не са управителите на участниците, следва да представят пълномощно, изрично за конкретния случай.

**13.**Документи, представени на чужд език следва да бъдат придружени с превод на български.

**14.** Участници, представили неточна или непълна документация и не отговаряща на тръжните условия, се отстраняват от участие в търга.

**ІV. ТРЪЖНА ДОКУМЕНТАЦИЯ И ДЕПОЗИТИ**

**1.** Тръжната документация с условията на наемодателя и изискванията към участниците в търга може да бъде намерена на интернет страницата на Технически университет – Габрово.

**2.** Краен срок за подаване на тръжните документи в служба „Деловодство” – **до 17:00 часа на 28.09.2023 г.**

**3.** Депозит за участие в търга в размер на 15 /петнадесет/ лева, вносими по банкова сметка на Технически университет – Габрово: Банка ДСК ЕАД Габрово, BIC STSABGSF, IBAN BG13STSA93003310006031.

**4.** Гаранция за изпълнение на договора, платима по банкова сметка: Банка ДСК ЕАД Габрово, BIC STSABGSF, IBAN BG13STSA93003310006031.

При сключване на договора Наемателят внася парична гаранция за изпълнение в размер на едномесечен наем, която се връща след прекратяване действието на договора, при условие, че Наемателят няма задължения към ТУ – Габрово. Тази сума не се счита за авансово внесен наем, а служи за обезпечение изпълнението на договора.

**За допълнителна информация: Технически университет - Габрово, ул. “Хаджи Димитър“ № 4, тел. 066/827286.**

**ФИНАНСОВ МЕНИДЖЪР:**

**..............................................**

**/М. ГУГУШЕВА/**

**ЮРИСТ:**

**……………………………**